62019CO0769_INF
Uznesenie Súdneho dvora (desiata komora) zo 14. januára 2021 –UC a TD (Formálne vady obžaloby)
(vec C‑769/19) (
1
)
„Návrh na začatie prejudiciálneho konania – Článok 99 Rokovacieho poriadku Súdneho dvora – Justičná spolupráca v trestných veciach – Smernica 2012/13/EÚ – Právo na informácie v trestných konaniach – Článok 6 – Právo podozrivých osôb alebo obvinených osôb byť informovaný o svojich právach – Článok 47 druhý odsek Charty základných práv Európskej únie – Posúdenie veci v primeranej lehote – Vnútroštátna právna úprava, ktorá stanovuje ukončenie súdneho konania v prípade nesplnenia formálnych náležitostí obžaloby zisteného súdom – Vrátenie veci späť prokurátorovi na účely vypracovania novej obžaloby – Prípustnosť“
Justičná spolupráca v trestných veciach – Právo na informácie v trestných konaniach – Smernica 2012/13 – Právo na informácie o obvinení – Právo na prejednanie veci súdom v primeranej lehote – Vnútroštátna právna úprava, ktorá stanovuje ukončenie súdneho konania v prípade formálnych vád žaloby – Povinnosť vrátiť vec prokurátorovi na účely vypracovania novej žaloby – Prípustnosť
(Charta základných práv Európskej únie, článok 47 druhý odsek; smernica Európskeho parlamentu a Rady 2012/13, článok 6 ods. 1, 3 a 4)
(pozri body 43 – 53, 56, 59 a výrok)
Výrok
Článok 6 ods. 1, 3 a 4 smernice Európskeho parlamentu a Rady 2012/13/EÚ z 22. mája 2012 o práve na informácie v trestnom konaní, článok 47 druhý odsek Charty základných práv Európskej únie, ako aj zásada prednosti práva Únie a práva na rešpektovanie ľudskej dôstojnosti sa majú vykladať v tom zmysle, že im neodporuje taká vnútroštátna právna úprava, ktorá v prípade chybnej obžaloby, ktorej obsah je nejasný, neúplný alebo rozporuplný, nepripúšťa nijakú možnosť, aby prokurátor nedostatky odstránil v rámci predbežného súdneho prejednania, počas ktorého sa takéto nedostatky zistia a súdu ukladá povinnosť zastaviť súdne konanie a vrátiť vec prokuratúre na účely vypracovania novej obžaloby.
(
1
)	Ú. v. EÚ C 27, 27.1.2020.